李芯駖

李芯駖係香港女藝人，做過舞蹈員，2021年參加ViuTV真人選秀節目《全民造星IV》贏得第四名，依家係MakerVille合約女藝人兼女團COLLAR成員之一。

簡介
李芯駖自細就好鍾意舞蹈、表演，參加過好多不同比賽。而佢人生第一個人演出經驗，就係幼稚園畢業典禮表演跳金扇舞。

李芯駖先後喺多個大型演唱會入面為唔同歌手擔任舞蹈員，曾合作過嘅有：郭富城、孫燕姿、林憶蓮、AGA等，有高水平嘅舞蹈能力。佢參與過KFC廣告拍攝，又曾為KFC廣告進行編舞。佢自己都有喺社交平台到分享過同張敬軒、魏浚笙拍攝空檔嘅合照。

參加全民造星IV
喺2021年報名參加ViuTV真人選秀節目《全民造星IV》，參賽時編號係40號。喺96強前哨戰比賽，以跳唱項目《bad guy + my boy》，並以3:0擊敗咗63號參賽者陳嘉瑤，入咗60強，並加入許廷鏗導師嘅A組。

40強首輪分組對決時，同夏子涓、黃筠兒、楊安妮、陳昭煊、蘇芷晴一組，並以自選表演《Lady Killa》以及跳舞比拼環節擊敗B組，入咗40強。

去到30強第二輪分組對決，就同穎蕎、廖芷嘉、陳昭煊、許軼一組，以自選表演《Lady Legend》同埋指定項目表演柳應廷嘅《狂人日記》，最後以5:0擊敗B組，入咗30強。

而喺總決賽，芯駖選擇以唱歌表演作品《白痴》嚟描述自己參加比賽嘅心路歷程，而獲星級評判團畀咗16分，而觀眾投票評分就得到17分，最後以總分33分嘅成績得到總排名第4名。

演出

電視劇
拍緊：《法與情》

電視節目
2021年：《全民造星IV》參賽者
2022年：《小食上大枱》第11集嘉賓
2022年：《深宵更》主持
2022年：《今餐有料到》 第319集嘉賓
2023年：《究竟煮乜賀新春》主持

廣告、代言同品牌活動宣傳

全民造星IV | 芯駖
MakerVille - 李芯駖

COLLAR
芯駖
ViuTV女藝員
全民造星IV參賽者
香港浸會大學舊生